|  |
| --- |
| Հայաստանի Տարածքային Զարգացման Հիմնադրամ  Armenian Territorial Development Fund |



«05» մայիս, 2023թ.

**ՈՐՈՇՈՒՄ N 1**

**ՋՀԲՄ-ԱՇՁԲ-2023/1 ծածկագրով ընթացակարգի վերաբերյալ**

Հայաստանի տարածքային զարգացման հիմնադրամի (այսուհետ՝ Հիմնադրամ)կողմից ՀՀ Արարատի մարզի «Բերդիկ համայնքի ջրամատակարարման համակարգի վերակառուցման» աշխատանքների ձեռքբերման նպատակով կազմակերպված ՋՀԲՄ-ԱՇՁԲ-2023/1 ծածկագրով գնման ընթացակարգին մասնակցել է **«ՄՄՎ ՇԻՆԳԻՈՒՊ» ՍՊԸ**-ն (հրավերի հրապարակման ամսաթիվը՝ 2023 թվականի փետրվարի 23-ը):

ՀՀ կառավարության 2017 թվականի մայիսի 4-ի «Գնումների գործընթացի կազմակերպման կարգը հաստատելու և ՀՀ կառավարության 2011 թվականի փետրվարի 10-ի թիվ 168-Ն ոևոշումն ուժը կորցրած ճանաչելու մասին» թիվ 526-Ն որոշման 1-ին կետով հաստատված կարգի (այսուհետ՝ Կարգ) 32-րդ կետի 1-ին մասի «ե» պարբերության պահանջներին համաձայն՝ մասնակիցը պետք է գնահատող հանձնաժողովին ներկայացներ հայտի ապահովման բնօրինակը, որը սակայն, **«ՄՄՎ ՇԻՆԳԻՈՒՊ» ՍՊԸ**-ի կողմից սահմանված ժամկետում գնահատող հանձնաժողովին չի ներկայացվել:

Կարգի 42-րդ կետի համաձայն՝ «*Եթե սահմանված ժամկետում մասնակիցը շտկում է արձանագրված անհամապատասխանությունը, ապա նրա հայտը գնահատվում է բավարար: Հակառակ դեպքում տվյալ մասնակցի հայտը գնահատվում է անբավարար և մերժվում է, ներառյալ եթե մասնակիցը սույն կարգի 32-րդ կետի 1-ին մասի «ե» պարբերությամբ սահմանված ժամկետում չի ներկայացնում* ***հայտի ապահովման բնօրինակը****, իսկ ընտրված մասնակից է ճանաչվում հաջորդող տեղ զբաղեցրած մասնակիցը»*:

Հաշվի առնելով վերը նկարագրվածը և ղեկավարվելով Գնումների գործընթացի կազմակերպման կարգի 42-րդ կետի պահանջներով՝ գնահատող հանձնաժողովը 2023 թվականի ապրիլի 4-ի թիվ 4 արձանագրությամբ կայացրել է որոշում **«ՄՄՎ ՇԻՆԳԻՈՒՊ» ՍՊԸ-ի** կողմիցներկայացվածհայտը գնահատել անբավարար և մերժել, իսկ 2023 թվականի ապրիլի 20-ին **«ՄՄՎ ՇԻՆԳԻՈՒՊ» ՍՊԸ**-ին ներկայացվել է հայտի ապահովման գումարը վճարելու մասին գրություն, սակայն, ընկերության կողմից հայտի ապահովման գումարը չի վճարվել Հիմնադրամին:

«Գնումների մասին» ՀՀ օրենքի 6-րդ հոդվածի 1-ին մասի 6-րդ կետի «ա» պարբերությունը սահմանում է, որ « ….. *Մասնակիցն ընդգրկվում է գնումների գործընթացին մասնակցելու իրավունք չունեցող մասնակիցների ցուցակում , եթե <…..> չի վճարել հայտի, պայմանագրի և (կամ) որակավորման ապահովման գումարը*:»։

Հիմք ընդունելով նկարագրվածը և ղեկավարվելով  «Գնումների մասին» ՀՀ օրենքի 6-րդ հոդվածի 2-րդ մասի պահանջներով, սույնով որոշվում է **«ՄՄՎ ՇԻՆԳԻՈՒՊ» ՍՊԸ**-ին ներառել գնումների ընթացակարգերին մասնակցելու իրավունք չունեցող անձանց ցուցակում։

|  |  |  |
| --- | --- | --- |
| **Գործադիր տնօրեն** |  | **Ս. Բաղինյան** |

*Կատարող՝ Մ. Մովսիսյան*